Duach de absolute Meahaid fãngt åb 1971 a intensife Refoamoawad fu da SPÖ-Regiarung untam Bruno Kreisky ois Kãnzla ã, dé ésdaraich in de komendn Joa komplet umbaud und so am  modeanen Sozialschdåd nåch sozialdemokratischn Musda måcht. Untam Justizminisda Christian Broda wiad dés Rechtssisdem und da Schdråffoizug in de Gfengnis refoamiad, es wiad a naichs Familienrecht gmåcht (Große Familienrechtsreform) und dés Recht auf Schwãngaschåftsåbbruch wiad 1975 ausgwait (Frisdnlösung bis zan 3. Monad). Aussadem wiad Homosexualidet legalisiad und Schdråfn dafia ågschåft. Aussadem kimds zu ana Demokratisiarung fu de Univeasidetn, de Schdudiengebüan wean ågschåft, im Oawadsberaich wiad de 40-Schdundn-Wocha âigfiad, es wean Gséz fia d'Glaichberechdigung fu de Fraun gmåcht und an Haufn schdåtliche Soziallaisdungen fia Oawata und Ãngschdöde âigfiad.